สวัสดี อยากสอบถาม คือมีเพศสัมพันธ์ หลั่งใน วันที่ 9/12 ( เป็นประจำเดือนล่าสุดเมื่อวันที่ 26/11 เป็นคนประจำเดือนมาไม่ปกติอยู่แล้วนะคะ เพราะกินยาคุมฉุกเฉินทุกครั้งที่ไม่ได้สวมถุงยางค่ะ ) หลังจากเสร็จกิจ กินยาคุมฉุกเฉินแบบเม็ดเดียวหลังจากนั้นประมาณ 2 ชม. พอเข้าห้องน้ำ มีมูกใสๆเป็นเมือก ไม่มีกลิ่นไหลออกมา แต่กรณีนี้เคยเป็นนะคะ ทั้งก่อนเป็นประจำเดือน และหลังมีเพศสัมพันธ์แบบไม่ป้องกัน เลยอยากถามว่า มีโอกาสท้องสูงมากๆหรือน้อยแต่ก็มีโอกาสท้องคะ 🙇🏻‍♀️
สวัสดีค่ะ bamboo,หากประจำเดือนมาวันที่ 26 พ.ย. แล้วได้มีเพศสัมพันธ์วันที่ 9 ธ.ค. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไป โอกาสในการตั้งครรภ์นั้นมีน้อยอยู่ ส่วนหลังจากนั้น 2 ชั่วโมง การที่มูกใสๆ เป็นเมือกออกมา ก็คือตกขาวที่เป็นปกติดี ไม่ได้บ่งบอกอะไร และไม่ได้เป็นการบอกว่าจะมีการตั้งครรภ์เกิดขึ้นค่ะ การที่จะทราบว่ามีการตั้งครรภ์หรือไม่นั้น ก็ต้องตรวจหาการตั้งครรภ์ดูหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ